Tuomas-vastuuryhmän kokous to 2.5.2019, Seurakuntien talo / Emmaus

Paikalla:

Katriina Hallikainen, pj.

Hannu Hahto, siht.

Lauri Eskelinen

Kaija Jerkku

Anne Karhola

Risto Moisio

Sari Papunen (saapui noin 18.05)

Liisa Puronen

Aluksi kahviteltiin, minkä jälkeen kokous aloitettiin klo 17.45 laulamalla laulu 62 Hän ohitse ei käy.

Katriina luki kertomuksen Jeesuksen ja Tuomaan kohtaamisesta ylösnousemuksen jälkeen (Joh. 20) ja piti lyhyen alkuhartauden sen pohjalta. Jumala on sitoutunut yhteisöön: Tuomas ei ollut opetuslasten joukossa, kun Jeesus ensimmäisellä kerralla ilmestyi heille. Jeesus ei kuitenkaan ilmestynyt Tuomaalle yksin, vaan kun hän oli toisella kerralla muitten opetuslasten joukossa. Epäilys kasvaa yksinäisyydessä ja usko yhteisössä. Katriina rukoili vielä kelttiläisen rukouksen kirjasta Arjen sydänääniä.

Vastuuryhmästä oli esteiden vuoksi vain hieman yli puolet paikalla, mm. Pyynikin aluefoorumin kokous oli samaan aikaan. Katriina, Anne, Kaija Je ja Risto lisäsivät muutaman aiheen asialistalle.

1. Juhlavuoden suunnittelun eteneminen

Suunnittelutoimikunta on kokoontunut pari kertaa. On tehty päätöksiä messuista: Juhlamessu vietetään pääsiäisenä 2020. Toinen isompi messu pidetään tapahtumien yönä, mihin yritetään saada jokin nimekkäämpi muusikko (on silti messu, ei konsertti). Pääsiäiseksi yritetään elvyttää ristipysäkit, mihin koetetaan pitää jo toukokuulla Tuomasväen kokouksessa kysyä ihmisiä. Yritetään saada näyttäviä rukousalttareita pysäkeille.

Kiitosjuhla pidetään vuoden 2020 lopulla, mahdollisesti lokakuussa. Katriina on kysynyt esiintyjäksi Jukka Salmista; todennäköisesti saadaan ja suht edullisesti.

Pääsiäisen messuun voisi kysyä Petri Laaksosta, jota ei ole kuitenkaan vielä tavoitettu. Laura Karhola saattaisi olla kokoaja.

Timo Saarinen voisi yrittää saada Juha Tapiota tapahtumien yön messuun, hän tosin on keikkatauolla. Muitakin vaihtoehtoja on, esim. Pekka Simojoki Kangasalta.

Voisi olla jotain tuotteita, joita voitaisiin myydä, esim. tuomasristit. Pohdittiin voitaisiinko myydä ihmisille kotiin rukousalttareita. Esim. taiteilija Annukka Laineella on jo valmiina pahviversio Pispalan kirkon alttaritaulusta. Sanan Suvipäivät saatetaan järjestää Tampereella 2020; Tuomasmessulla voisi olla siellä oma myyntipöytä, jossa voisi olla myynnissä esim. Tampereen tuomaskirjaa. KRS on halukas ottamaan Tuomasmessun ohjelmaan, jopa päivien päätösmessuksi.

Pyhäkoulutyö järjestää yhden messun, oppilaitostyö mahdollisesti yhden messun ja rippikoulutyö uuden vastuupappinsa Mikko Wirtasen johdolla yhden messun. Alkuvuonna on komeronhoitajien messu ja loppuvuonna miesten messu. Perusohjelman lisäksi järjestetään ”minimessu”. Tampereen kotkien satavuotismessu on huhtikuussa. Rippikoululainen Antti Järvelä voisi koota nuorten messun ja Juho Rasa voisi saarnata. Sarin kokoama adventin messu voisi olla tämä. Pyhäkoululaisten messu voisi olla 30.8.

Juhlavuodesta tiedottaminen kuuluu viestintäryhmälle (Anne, Kaija Jä, Sari). Juhlavuodeksi liparin tilalle voitaisiin tehdä sellainen esite, jossa on koko juhlavuoden messut. Mahdolliset sidosryhmät voisi olla mainittu messun yhteydessä. Roll-up-telineillä voitaisiin mainostaa Tuomasmessun juhlavuotta esim. Aleksanterin kirkolla ja Näsillä.

Myös tarjoilujen hintaa on selvitetty. Lisäbudjetti juhlavuotta varten voisi olla 10.000-15.000 euroa, mutta selviää myöhemmin. Pääsiäisen juhlamessussa voisi olla täytekakkua tarjolla. Myös kiitosjuhlassa olisi normaalia isompi tarjoilu.

Timo laittoi viestiä kokouksen aikana. Videoscreeniä tarvittaisiin joku hoitamaan, esim. laulun sanoja varten.

2. Syksyn 2019 Tuomaspäivä

Tuomaspäivä olisi lauantaina 5.10. klo 10 -17. Kaija Je on ollut yhteydessä prof. Anne Pessiin. Hän voisi olla tulossa, mutta laskuttaa kohtuullisen paljon. Hänen osuutensa olisi klo 10-12, minkä jälkeen lounas, ja sitten Liisa ja Pertti Purosen osuus klo 13:sta muutaman tunnin verran. Lounas voisi olla paikan päällä. Liisa ja Kaija Jä hoitavat valmisteluja eteenpäin.

3. Aleksanterin kirkon remontti

Toteutetaan vähitellen. Alttarille tehdään liuska ja kuorokoroke. Lisäksi on tulossa rippihuone (alkuun vain yksi takaosaan, voi tulla toinenkin). Sähköisiä virsitauluja saattaa tulla vanhojen taulujen eteen. Saadaan uudet rukousalttarit. Myöhemmin seuraa sakastin remontti. Museovirasto asettaa omat rajoituksensa muutostöille.

4. Nimikkosopimukset SLS:n kanssa

Suomen Lähetysseuran kanssa on nyt sopimukset Etiopian aids-orvoille, Thaimaan teologisen koulutuksen ja kapasiteetin kehittämiseen sekä stipendiaatin hyväksi siellä. Kannatustavoite on kaikissa 1500 € ja kolehdissa kerättävä raha menisi kokonaan valittuun kohteeseen.

Anne kertoi, että Kirkon Ulkomaanapu esittää Naisten Pankkia kohteeksi. Raha menisi naisten ja lasten hyväksi, yhteiseen kassaan, josta sitä jaetaan sinne missä tarvitaan. Jos summa on 1500 €, siihen riittäisi yksi kolehti.

5. Ehtoollisavustajien koulutus

Avustajia on saatu mukavasti lisää. Katriina pitää vielä touko- tai kesäkuussa vielä yhden koulutuksen ehtoollisavustajille, jotka eivät päässeet hänen ja Kallen aiemmin keväällä pitämään koulutukseen. Ehtoollisavustajien olisi syytä osallistua myös sielunhoitokoulutukseen; toukokuulla pidettävän aiheena on Elämän kriisit ja traumat.

6. Tuomasasioiden sihteeripalvelut

Anne Purontaka on siirtynyt muihin tehtäviin. Leena Waismaa huolehtii toistaiseksi tuomaitten tilavarauksista, ja Paula Aarnio hoitaa ilmoitukset Tamperelaiseen ja tiedot Silta-lehteen (on hyvä laittaa myös Kaija Jä:lle tiedoksi).

Kaija Jä, joka ei päässyt kokoukseen, pyysi lisäämään muistioon, että Avoimen kirkon vastuuryhmällä on uusi sihteeri, Jarmo Rautiainen. Kaija opastaa hänet editoimaan Avoimen kirkon sivuja tuomasnetissä sekä tekemään tunnuksia uusille päivystäjille.

7. Tulevien messujen kokoajat

Tältä vuodelta puuttuu kokoaja ainoastaan uudenvuoden messulle. Juhlavuoden messuille kokoajat järjestynevät. Vuoden 2020 juhannusmessun paikka pitää vielä varmistaa, onko se Ilkko, vai mahdollisesti esim. AitO.

8. Kolehtiasiat

ELY:n messussa 8.6. kolehti kerätään lastentyöhön Virossa.

9. Rukousalttarit

Uudet alttarit on tulossa, vanhoja tekstiilejä ym. voidaan yhä käyttää. Pöytä ja tausta ovat toisistaan erillisiä ja alaosaan tulee jonkin verran säilytystilaa.

Kaija Jä pyysi lisäämään muistioon, että rukousalttaripalvelijat ovat tästä lähtien taas komeronhoitajia. Syksyn messuihin on nyt viran puolesta varattu aika alttarinrakentajille noin kolme viikkoa ennen messua. Kokousajat on merkitty messutauluihin.

10. Muut asiat

Kaija Je kertoi ehtoollispikarien tilanteesta. Pikarit olivat loppuneet kesken pääsiäisen messussa, koska niitten laskemisessa oli ollut ongelmia. Pikareita oli mennyt rikki aiemmassa kevään messussa. Tarvitaan lisää pikareita, että ne riittäisivät sellaisiinkin messuihin, joissa on paljon väkeä, esim. 150 lisää. Pääsiäismessussa oli ollut noin 700 henkeä; pikareita on ollut aiemmin 600 kpl.

Viime messussa oli ehtoolliseen valmistautumisaika Pyhä-hymnistä Jumalan Karitsaan merkitty käsiohjelmassa kohdiksi, joissa seisotaan, mutta osa yleisöstä oli istunut, osa seissyt, ja tämä oli herättänyt hämmennystä. Se missä kohdissa seistään on messutiimin päätettävissä, mutta liturgin on hyvä ohjeistaa asia myös suusanallisesti.

Seurakunnat ovat ottamassa käyttöön Katrina-ohjelman, joka voisi sopia myös tuomasrekisteriin, mutta ei sellaisenaan, vaan sitä pitäisi räätälöidä erikseen Tuomasmessun tarpeisiin. Se kuitenkin mahdollistaisi kaivatun ilmoittautumisen netissä tehtäviin.

Timo oli kertonut, että ELY:n messussa voisi käyttää Siionin kanteleen lauluja. Ongelmana oli laulukirjan monet versiot, minkä vuoksi laulut tulevat ehkä käsiohjelmaan. Risto kokoaa messun palveluryhmän yhdessä Päivi Salmisen kanssa.

Tuomasväen kokous pidetään 13.5. Anne voisi juontaa. Katriina haastattelee Lauria ja Hannua äskettäisistä jumalanpalveluspäivistä Helsingissä. Vastuuryhmään valitaan kaksi henkilöä poistuneiden tilalle. Katriina pitää alkuhartauden. Voisi olla myös jotain pienryhmäkeskustelua.

Juha Oksanen hoitanee teemestarin pestiä juhlavuoden 2020 loppuun saakka, asia varmistuu viikon sisällä.

Sari ehdotti, että Tuomasmessun avoimista tehtävistä voisi olla tietoa Tuomasmessun sivuilla. Lisäksi ehdotettiin, että myös Facebookissa (Minnis hoitaa) ja ehkä Instagramissakin (Sari hoitaa).

Kokous päätettiin klo 20.00 Herran siunaukseen.

Kaija Je lupasi hoitaa vastuuryhmän seuraavan kokouksen kahvituksen.